|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL SUTIKIMO REORGANIZUOTI KAUNO 1-ĄJĮ VAIKŲ DARŽELĮ, PRIJUNGIANT JĮ PRIE KAUNO LOPŠELIO-DARŽELIO „KLEVELIS“** |
| 2017 m. vasario 28 d. Nr. T-112 |
| Kaunas |

Vadovaudamasi Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99, 2.101 ir 2.103 straipsniais, Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 21 punktu, Lietuvos Respublikos biudžetinių įstaigų įstatymo 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Kauno miesto savivaldybės taryba n u s p r e n d ž i a:

1. Sutikti, kad Kauno 1-asis vaikų darželis (kodas 191633148) būtų reorganizuotas iki 2017 m. rugpjūčio 31 d., prijungiant jį prie Kauno lopšelio-darželio „Klevelis“ (kodas 191642720).

2. Nustatyti, kad:

2.1. reorganizavimo tikslas – mažinti valdymo išlaidas, racionaliau ir efektyviau naudoti turimus išteklius;

2.2. reorganizavimo būdas – Kauno 1-asis vaikų darželis prijungiamas prie Kauno lopšelio-darželio „Klevelis“;

2.3. reorganizuojama biudžetinė įstaiga – Kauno 1-asis vaikų darželis;

2.4. reorganizavime dalyvaujanti biudžetinė įstaiga – Kauno lopšelis-darželis „Klevelis“;

2.5. po reorganizavimo veiksianti biudžetinė įstaiga – Kauno lopšelis-darželis „Klevelis“;

2.6. funkcijos, kurias atliks po reorganizavimo veiksianti biudžetinė įstaiga – Kauno lopšelis-darželis „Klevelis“ vykdys ikimokyklinio ir priešmokyklinio ugdymo programas, organizuos darbą pagal teisės aktų nustatyta tvarka suderintas ugdymo programas, formuos ugdymo turinį, siekdama užtikrinti ikimokyklinio ugdymo programos įgyvendinimą, laiduosiantį tolesnį sėkmingą ugdymą(si) mokykloje, atliks kitas teisės aktuose nustatytas funkcijas;

2.7. po reorganizavimo veiksiančios biudžetinės įstaigos Kauno lopšelio-darželio „Klevelis“ savininko teises ir pareigas įgyvendinanti institucija – Kauno miesto savivaldybės taryba.

3. Pavesti Kauno 1-ojo vaikų darželio ir Kauno lopšelio-darželio „Klevelis“ direktoriams teisės aktų nustatyta tvarka:

3.1. parengti Kauno 1-ojo vaikų darželio reorganizavimo sąlygų aprašą;

3.2. iki 2017 m. kovo 15 d. viešai paskelbti apie 3.1 papunktyje nurodyto reorganizavimo sąlygų aprašo parengimą;

3.3. ne vėliau kaip pirmą 3.2 papunktyje nurodyto pranešimo apie reorganizavimo sąlygų aprašo parengimą viešo paskelbimo dieną pateikti šį reorganizavimo sąlygų aprašą Juridinių asmenų registrui;

3.4. iki 2017 m. kovo 15 d., bet ne vėliau kaip iki pirmos pranešimo apie 3.1 papunktyje nurodyto reorganizavimo sąlygų aprašo parengimą viešo paskelbimo dienos pranešti raštu apie nurodytojo aprašo parengimą Kauno 1-ojo vaikų darželio ir Kauno lopšelio-darželio „Klevelis“ kreditoriams.

4. Pavesti Kauno miesto savivaldybės administracijos Švietimo skyriaus vedėjui Virginijui Mažeikai teisės aktų nustatyta tvarka praėjus daugiau kaip 30 dienų nuo viešo paskelbimo dienos ir pranešimo raštu Kauno 1-ojo vaikų darželio ir Kauno lopšelio-darželio „Klevelis“ kreditoriams apie reorganizavimo sąlygų aprašo parengimą pateikti reorganizavimo sąlygų aprašą ir po reorganizavimo veiksiančio Kauno lopšelio-darželio „Klevelis“ nuostatus tvirtinti Kauno miesto savivaldybės tarybai.

5. Šis sprendimas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Savivaldybės meras |  | Visvaldas Matijošaitis |